
Par Ropažu novada pašvaldībai piekrītošā nekustamā īpašuma "Rail Baltica dzelzceļa teritorija" Ropažu pagastā, Ropažu novadā, pārņemšanu bez atlīdzības valsts īpašumā

	1.
	Rīkojuma projekts
4.3. ierakstīt atzīmi par aizliegumu atsavināt nekustamo īpašumu.
	Priekšlikums
Tieslietu ministrija ir izvērtējusi precizēto rīkojuma projektu un izziņu par saņemtajiem iebildumiem un priekšlikumiem. Informējam, ka  Tieslietu ministrija nepiekrīt Satiksmes ministrijas izziņas 1. un 2. punktā norādītajam, ka rīkojuma projekta 4.3. apakšpunktā ietvertais valsts īpašuma tiesību aprobežojums izriet no Publiskas personas mantas atsavināšanas likuma 42. panta otrās daļas jēgas un būtības, neskatoties uz to, vai pašvaldība to ir norādījusi savā lēmumā vai nē, jo Publiskas personas mantas atsavināšanas likuma 42. panta otrās daļas trešais teikums noteic, ka, nostiprinot valsts īpašuma tiesības uz nekustamo īpašumu, zemesgrāmatā izdarāma atzīme par atvasinātas publiskas personas lēmumā noteiktajiem tiesību aprobežojumiem. Līdz ar to aicinām svītrot 4.3. apakšpunktu vai Tiesību akta lietai pievienot Ropažu novada domes lēmumu, kurā būtu norādīts par tiesību aprobežošanu un to ierakstīšanu zemesgrāmatā (sk., arī Finanšu ministrijas, kas ir izstrādājusi attiecīgo publiskas personas mantas atsavināšanas tiesisko regulējumu, iebildumā norādīto), jo Tiesību akta lietai pievienotais Ropažu novada pašvaldības domes 2023. gada 6. septembra lēmums Nr.2686 (prot.Nr.75/2023, 25.§) "Par zemes vienības ar kadastra apzīmējumu 8084 003 0039 daļu atsavināšanu Rail Baltica projekta īstenošanai" šādu valsts īpašuma tiesību aprobežojumu neparedz.

